
U IME REPUBLIKE HRVATSKE

R J E Š E N J E

Trgovački sud u Osijeku, po sutkinji Nadi Roso, na temelju prijedloga višeg sudskog savjetnika Jose Jovanović, u stečajnom predmetu povodom zahtjeva Financijske agencije, Regionalni centar Osijek, L. Jagera 3, Osijek, OIB 85821130368, za provedbu skraćenog stečajnog postupka nad dužnikom  FENIX SVJETLANA jednostavno društvo s ograničenom odgovornošću za trgovinu i usluge Mošćenica, Braće Radić 14, OIB: 89699443709, MBS: 081030140, dana 18. siječnja 2019.	

    r i j e š i o   j e

I. Obustavlja se skraćeni stečajni postupak nad stečajnim dužnikom FENIX SVJETLANA jednostavno društvo s ograničenom odgovornošću za trgovinu i usluge Mošćenica, Braće Radić 14, OIB: 89699443709, MBS: 081030140.

II. Postupak će se nastaviti prema općim odredbama Stečajnog zakona.

Obrazloženje

Trgovački sud u Zagrebu 17. rujna 2018. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-4086  od 13. rujna  2018. nad stečajnim dužnikom FENIX SVJETLANA jednostavno društvo s ograničenom odgovornošću za trgovinu i usluge Mošćenica, Braće Radić 14, OIB: 89699443709, MBS: 081030140. 

Visoki trgovački sud Republike Hrvatske rješenjem, broj: 31-Su-669/18 od 11. listopada 2018. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 15. studenoga 2018.

Nakon izvršenog uvida u sudski registar, sud je 13. prosinca 2018. sukladno čl. 430. Stečajnog zakona (NN  br. 71/15 i 104/17 dalje: SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 14. siječnja 2019. zaprimljen je podnesak Županijskog državnog odvjetništva u Osijeku, broj: S-DO-1/2019 od 11. siječnja 2019. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 8.683,28 kuna, a koja se temelju na vjerodostojnih isprava – izlistu ovjerenih knjigovodstvenih kartica Ministarstva financija, Porezne uprave. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, obzirom je stečajni dužnik na dan  8. siječanj 2019. prema podacima iz Potvrde o blokadi, u neprekidnoj blokadi 237 dana, a u Očevidniku o redoslijedu plaćanja iskazani su dospjeli nepodmireni nalozi za plaćanje u ukupnom iznosu od  7.859,07 kuna, a istovremeno dužnik ima evidentiranu imovinu. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               Osijek, 18. siječanj 2019.  

 Zapisničar:                                                               		              Sudac
Ljiljana Floršić						           Nada Roso 
																				      Viši sudski savjetnik
								         Joso Jovanović   

Uputa o pravnom lijeku:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                       
D N A: 
1. FINA, RC Zagreb 
2. ŽDO Osijek 
3. Stečajni dužnik 
4. e-oglasna ploča suda 
5. riješeno obustavom 
6. kal. 

